கேள்வி: தங்குதன்(II) அயோடைடு - தயாரிப்பு பற்றி நீங்கள் என்ன அறிந்துள்ளீர்கள்?
பதில்: தங்குதன்(III) அயோடைடு சேர்மத்தை சிதைவு வினைக்கு உட்படுத்தி தங்குதன்(II) அயோடைடை தயாரிக்கலாம்: :6WI3 -> [W6I8]I4 + 3I2 தங்குதன்(II) குளோரைடுடன் அயோடினைச் சேர்த்து வினைபுரியச் செய்தால் இடப்பெயர்ச்சி வினையின் மூலம் தங்குதன்(II) அயோடைடு உருவாகிறது: :[W6Cl8]Cl4 + 12I -> [W6I8]I4 + 12 Cl தங்குதன் மற்றும் அயோடின் ஆகிய தனிமங்கள் நேரடியாக வினைபுரிவதாலும் தங்குதன்(II) அயோடைடு உருவாகிறது. இது ஒரு மீளக்கூடிய வினையாகும். இந்த வினை ஆலசன் விளக்குகளில் பயன்படுத்தப்படுகிறது: :W + I2 WI2 தங்குதன் அறுகார்பனைலுடன் அயோடின் சேர்ந்து வினைபுரிவதாலும் தங்குதன்(II) அயோடைடு உருவாகிறது.
கேள்வி: தங்குதன்(II) அயோடைடு - பண்புகள் பற்றி தகவல் சொல்.
பதில்: தங்குதன்(II) அயோடைடு அடர் பழுப்பு நிறத்தில் திண்மமாகக் காணப்படுகிறது. காற்று மற்றும் ஈரப்பதத்தில் நிலைப்புத்தன்மை கொண்டுள்ளது. இதன் அமைப்பு தங்குதன்(II) குளோரைடு சேர்மத்தின் படிக அமைப்பை ஒத்துள்ளது. Bbem (எண். 64) என்ற இடக்குழுவில் a = 1258 பைக்கோமீட்டர், b = 1259 பைக்கோமீட்டர், c = 1584 பைக்கோமீட்டர் என்ற அணிக்கோவை அளவுருக்களில் செஞ்சாய்சதுரப் படிகக்கட்டமைப்பில் தங்குதன்(II) அயோடைடு படிகமாகிறது.